GREEK SUPREME COURT DECISION

Decision ID: 743/2024
Decision Number: 743
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη-Εισηγήτρια, Παρασκευή Τσούμαρη, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 12 Απριλίου 2024, με την παρουσία της Αντεισαγγελέα του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου C. M. του G., κρατουμένου στο Κατάστημα Κράτησης Λάρισας, ο οποίος δεν εμφανίστηκε, για αναίρεση της 215/2023 απόφασης του Μικτού Ορκωτού Εφετείου Αθηνών. Με υποστηρίζοντα την κατηγορία τον Χ. Σ. του Ν., κάτοικο ..., ο οποίος δεν εμφανίστηκε. Το Μικτό Ορκωτό Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην υπ' αριθ. 95/2023 από 24-4-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 487/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

Judges: Μαρία Λεπενιώτη, Κωστούλα Πρίγγουρη-Εισηγήτρια, Παρασκευή Τσούμαρη, Σταυρούλα Κουσουλού, Ευαγγελία Γιακουμάτου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη-Εισηγήτρια, Παρασκευή Τσούμαρη, Σταυρούλα Κουσουλού και Ευαγγελία Γιακουμάτου, Αρεοπαγίτες. Συνήλθε σε δημόσια συνεδρίαση στο Κατάστημά του στις 12 Απριλίου 2024, με την παρουσία της Αντεισαγγελέα του Αρείου Πάγου Αναστασίας Μασούρα (γιατί κωλύεται η Εισαγγελέας) και του Γραμματέα Γ. Β., για να δικάσει την αίτηση του αναιρεσείοντος - κατηγορουμένου C. M. του G., κρατουμένου στο Κατάστημα Κράτησης Λάρισας, ο οποίος δεν εμφανίστηκε, για αναίρεση της 215/2023 απόφασης του Μικτού Ορκωτού Εφετείου Αθηνών. Με υποστηρίζοντα την κατηγορία τον Χ. Σ. του Ν., κάτοικο ..., ο οποίος δεν εμφανίστηκε. Το Μικτό Ορκωτό Εφετείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην υπ' αριθ. 95/2023 από 24-4-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 487/2023. Αφού άκουσε Την Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 515 παρ. 1 ΚΠοινΔ με αίτηση ενός από τους διαδίκους ή του Εισαγγελέα μπορεί το δικαστήριο του Αρείου Πάγου σε ιδιαιτέρως εξαιρετικές περιπτώσεις να αναβάλει για μία μόνο φορά τη συζήτηση σε ρητή δικάσιμο. Στη δικάσιμο αυτή όλοι οι διάδικοι οφείλουν να εμφανισθούν χωρίς νέα κλήτευση, ακόμα και αν δεν ήταν παρόντες κατά τη δημοσίευση της αναβλητικής απόφασης. Εξάλλου, κατά τη διάταξη του άρθρου 512 παρ. 1 εδ. γ του ΚΠοινΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, στο ακροατήριο του δικαστηρίου του Αρείου Πάγου, κατά δε τη διάταξη του άρθρου 514 εδ. α' του ίδιου Κώδικα, αν δεν εμφανισθεί ο αναιρεσείων η αίτησή του απορρίπτεται. Από τις διατάξεις αυτές, σε συνδυασμό με εκείνη της παρ. 3 του ως άνω άρθρου 512 προκύπτει ότι, αν κατά τη συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανισθεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155-162 του ΚΠοινΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ.1 του ΚΠοινΔ στα δικαστικά έξοδα. Στην προκειμένη περίπτωση όπως προκύπτει από το από 29.5.2023 αποδεικτικό επίδοσης της υπαλλήλου στο Σωφρονιστικό Κατάστημα Λάρισας Ι. Π., ο αναιρεσείων C. M. του G. κλητεύθηκε νόμιμα και εμπρόθεσμα με επίδοση στα χέρια του ιδίου της υπ' αριθ. 487/2023 κλήσης του Εισαγγελέα του Αρείου Πάγου κατά τα άρθρα 155 παρ.1 εδ. α' και 166 του ΚΠοινΔ, για να παραστεί μετά ή διά του συνηγόρου του στο ακροατήριο του Δικαστηρίου τούτου κατά την αρχική δικάσιμο της 10ης.11.2023, κατά την οποία αναβλήθηκε η υπόθεση λόγω αποχής των δικηγόρων από τα καθήκοντά τους για τη δικάσιμο της 19ης.1.2024 με την υπ' αριθ. 1371/2023 απόφαση του Δικαστηρίου τούτου και κατ' αυτήν τη δικάσιμο αναβλήθηκε για τον ίδιο λόγο για τη δικάσιμο που αναφέρεται στην αρχή της παρούσας με την υπ' αριθ. 125/2024 απόφαση του Δικαστηρίου τούτου, προκειμένου να υποστηρίξει την υπ' αριθμ. 95/2023 από 24.4.2023 αίτησή του για αναίρεση της υπ' αριθμ. 215/2023 απόφασης του Α' Μικτού Ορκωτού Εφετείου Αθηνών, η οποία εκδόθηκε κατά παραπομπή από τον Άρειο Πάγο μετά την έκδοση της υπ' αριθ. 796/2022 αναιρετικής απόφασης, με την οποία καταδικάσθηκε σε ποινή ισόβιας κάθειρξης για την αξιόποινη πράξη της ανθρωποκτονίας από κοινού και σε ποινή καθείρξεως επτά (7) ετών για την αξιόποινη πράξη της ληστείας. Ο αναιρεσείων όμως δεν εμφανίσθηκε κατά την εκφώνηση της υπόθεσης στη σειρά της από το οικείο έκθεμα ενώπιον του Δικαστηρίου τούτου στη συνεδρίαση αυτή, ούτε εκπροσωπήθηκε από δικηγόρο και συνεπώς η υπό κρίση αναίρεση πρέπει να απορριφθεί ως ανυποστήρικτη. Τέλος, πρέπει να επιβληθούν στον αναιρεσείοντα τα έξοδα της ποινικής διαδικασίας (άρθρο 578 παρ.1 ΚΠοινΔ) κατά τα οριζόμενα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ ΑΠΟΡΡΡΙΠΤΕΙ την υπ' αριθμ. 95/2023 από 24.4.2023 αίτηση του C. M. του G., κρατούμενου στο Σωφρονιστικό Κατάστημα Λάρισας για αναίρεση της υπ' αριθ. 215/2023 απόφασης του Α' Μικτού Ορκωτού Εφετείου Αθηνών ΕΠΙΒΑΛΛΕΙ στον αναιρεσείοντα τα έξοδα της ποινικής διαδικασίας, που ανέρχονται στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 19 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 22 Μαΐου 2024.

LEGAL REFERENCES
Articles Referenced: άρθρο 515 παρ. 1, άρθρου 512 παρ. 1 εδ. γ, άρθρου 514 εδ. α', άρθρου 512, άρθρα 155, άρθρο 166, άρθρο 578 παρ.1, άρθρα 155 παρ.1 εδ. α', άρθρο 515, άρθρου 514, άρθρο 578
Article Codes: ΠΚ
Law References: nan
Total Articles Cited: 9

DATES MENTIONED: 24-4-2023|29-5-2023|12-04-2024|19-04-2024|22-05-2024

SOURCE: https://areiospagos.gr/nomologia/apofaseis_DISPLAY.asp?cd=9WZN22YK84CWSSJW9BG5R45PB1X3FD&apof=743_2024&info=ΠΟΙΝΙΚΕΣ -  Ε